RESOLUCIÓN do 13 de decembro de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do calendario laboral para o ano 2005 do convenio colectivo do sector de carpintaría de ribeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 19/01/2005

Vista a acta do calendario laboral para o ano 2005 do convenio colectivo do sector de carpintaría de ribeira, con número de código 3600205, que tivo entrada no rexistro único do edificio administrativo da Xunta de Galicia en Vigo o día 2-12-2004, subscrita pola comisión negociadora do convenio, o 25-11-2004. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispor a súa publicación no Diario Oficial de Galicia.
Vigo, 13 de decembro de 2004.
Joaquín Macías Sánchez
Delegado provincial de Pontevedra
Convenio colectivo do sector de carpintaría
de ribeira da provincia de Pontevedra
Acta
Asistentes:
CC.OO.: Francisco Boullosa Estévez.
CIG: Alberto Fernández Campo.
UGT:
-Ramón Carrera Molares.
-José Carlos García Lago.
-Marcial Lorenzo Estévez.
-Ramón Martínez Souto.
-Ricardo Domínguez González.
-Carlos Collazo Piñeiro.
Representación empresarial:
-Mario Cardama Barrientos.
-Ángel Montenegro Montenegro.
-Concepción Nieto Domínguez.
Secretaria de actas: Patricia Vázquez Prada.
En Vigo, nos locais da Confederación Provincial de Empresarios de Pontevedra, sendo as doce trinta horas do día vinte e cinco de novembro de 2004, reúnese a comisión negociadora do convenio colectivo do sector de carpintaría de ribeira da provincia de Pontevedra, co obxecto de revisar os artigos seguintes:
No referente ao artigo 16 en materia de días festivos, e despois dun intercambio de opinións, chégase ao acordo de que a redacción definitiva do punto 5 do artigo mencionado para o ano 2005 quede da seguinte maneira:
Artigo 16º.-Xornada.
5. Con vixencia exclusiva para o ano 2005, para adaptar a xornada ás 1.760 horas anuais acordadas, os días 16 de maio, 26 de xullo, 19 de setembro, 31 de outubro, 23 e 30 de decembro, fíxanse como festivos de convenio e remunerables para todos os efectos.
Además dos días sinalados anteriormente, nos concellos onde a festividade local coincida cun día non laborable ou festivo de convenio trasladarase ao día inmediatamente seguinte.
Non obstante, estes días poderán ser modificados por acordo entre a empresa e os traballadores.
Artigo 34º.-Axuda por falecemento.
As empresas concertarán seguros colectivos con primas integradas ao seu cargo, mediante pólizas que cubran as seguintes indemnizacións:
-Falecemento dun traballador por enfermidade común ou accidente non laboral, unha mensualidade de salario.
-Invalidez permanente por enfermidade común ou accidente non laboral para a profesión habitual ou para todo o traballo, por importe dunha mensualidade de salario.
-En caso de falecemento este importe será pagado segundo a relación seguinte: viúva, descendentes lexítimos, lexitimados, ilexítimos ou naturais recoñecidos, menores de 18 anos ou inútiles para o traballo, irmáns orfos menores da mencionada idade que estivesen ao seu cargo, solteiras ou viúvas, ascendentes pobres sen dereito a pensión, con tal de que sexan sesaxenarios.
Acórdase a súa remisión á autoridade laboral co obxecto do seu rexistro e posterior publicación no Diario Oficial de Galicia e no BOP. Autorízase a Patricia Vázquez Prada para levar a cabo as xestións necesarias.
Non habendo máis asuntos que tratar, levántase a sesión ás trece horas do día arriba indicado.
AXENCIA PARA A CALIDADE DO SISTEMA UNIVERSITARIO
DE GALICIA